
Opdateret august 2009
Generelle bestemmelser

§ 1. Gyldighed 
1.1. Nedennævnte bestemmelser er gældende for DM-stævner, der arrangeres af foreninger under Dansk Firmaidrætsforbund (DFIF).

§ 2. Deltagelse
2.1. DM-stævner afvikles i single, double og mix-double.

2.2. Deltagerberettigede er firma- og familiespillere/par samt foreningsspillere/par fra de foreninger, der tillader dette.

2.3. Der må ikke sammensættes hold på tværs af foreninger.

2.4. Aldersgrænsen er fra det år, hvori en spiller fylder 10 år.

2.5. Herrer

Klubmedlemmer, der inden for de foregående 12 måneder, har deltaget på eller været udtaget til landshold inden for Dansk Dart Union eller er placeret blandt TOP 100, på den første offentliggjorte rangliste, samme år som DM afholdes, tilmeldes i M-rækken tillige med alle præmietagere i M-rækken,  A-rækken og finaledeltagerne i B-rækken fra sidst afholdte DM. 
Øvrige spillere tilmeldes i ABC-rækken.

Der skal i tilmeldingen gøres opmærksom på, om deltageren tilmeldes i M-rækken eller i ABC-rækken.

2.6. Damer

Klubmedlemmer, der inden for de foregående 12 måneder, har deltaget på eller været udtaget til landshold inden for Dansk Dart Union eller er placeret blandt TOP 60, på den første offentliggjorte rangliste, samme år som DM afholdes, tilmeldes i M-rækken tillige med alle præmietagere i M-rækken, A-rækken og finaledeltagerne i B-rækken fra sidst afholdte DM.

Øvrige spillere tilmeldes i ABC-rækken.

Der skal i tilmeldingen gøres opmærksom på, om deltageren tilmeldes i M-rækken eller i ABC-rækken.

2.7. Doubler


Er en af de to deltagere i en double omfattet af § 2.5  eller § 2.6 skal den pågældende double spille i M-rækken. 


Der skal i tilmeldingen gøres opmærksom på, om doublen tilmeldes i M-rækken eller i ABC-rækken. 

§ 3.Stævneafvikling
3.1. I M-rækken spilles double og single i 1 række. Hvis deltagerantallet i en kategori besværliggør en sportslig korrekt afvikling, kan arrangøren udvide kategorien med en ekstra række. Altså A og B.
      I ABC-rækken spilles double og single i 3 rækker A, B og C. 

3.2. Der kan tilmeldes både i double og single.


Der spilles både i dame- og herrerækker.


Der spilles bedst af 3 eller 5 sæt.


Double/single startes fra 501.

3.3. Der spilles double på førstedagen til og med finalerne.


Der spilles single på andendagen til og med finalerne.

3.4. Ved DM-stævner udpeger stævneledelsen tavledommere ud af deltagerne.

§ 4.Indplacering
4.1.
Spillere/par, der bliver nummer 1 i den indledende pulje spiller i række A.

4.2.
Spillere/par, der bliver nummer 2 i den indledende pulje spiller i række B.

4.3.
Spillere/par, der bliver nummer 3 eller 4 i den indledende pulje spiller i række C.

4.4. Der skal afvikles DM-stævne i en kategori i M-rækken, når der er tilmeldt mindst 5 spillere/3 par i samme kategori og  i ABC-rækken, når der er mindst 5 tilmeldte spillere/3 par i samme kategori. Ved kategori forstås f.eks. damesingle, herredouble, mix-double og lignende. 

§ 5.Stævneafvikling
5.1. DM-stævnet afvikles som pulje-ABC-cup eller pulje-cup. Dette kan dog fraviges, hvis sportslige hensyn taler derfor, under henvisning til antal tilmeldte deltagere. Det bør dog altid tilstræbes, at en kategori, uanset antallet af tilmeldte deltagere, afsluttes med semifinaler og finale.   

5.2. Ved puljerunder skal spillere fra samme klub altid mødes i første kamp.


For hver vunden kamp gives 2 point.

5.3.


a.
Hvis 2 eller flere spillere står lige i en pulje, afgøres rækkefølgen på grundlag af de indbyrdes kampe. 

b.
Der spilles kun omkamp, såfremt 3 eller flere spillere har slået hinanden indbyrdes og har lige mange point. Ved omkamp spilles et sæt og med lige mange darts. Hvis flere spillere »lukker« med lige mange darts, fortsætter de med ny omkamp til der er fundet en vinder. 

5.4. Såfremt der ikke er tilmelding nok af damer til at en kategori kan oprettes, kan pågældende damespiller deltage som herre på lige fod med de tilmeldte herrer.

5.5. Antallet af deltagere i puljerne i ABC-rækken skal være 3. Er der en eller to spillere i overskud placeres de henholdsvis i pulje 1 eller pulje 1 og pulje 2, der derved får 4 deltagere.  


Nr. 1 kvalificerer sig til A rækken, nr. 2 kvalificerer sig til B rækken og nr. 3 og eventuelt nr. 4 kvalificerer sig til C rækken.


Antallet af deltagere i puljerne i M-rækken skal sportsligt optimeres så deltagerne får fornuftigt antal kampe. 


Er antallet af puljer ikke en potens af 2, forekommer der oversiddere/indspilskampe i første cup runde.  

5.6. Deltagerne tilmeldes som M-, A-, B- og C deltagere, af fordelingsmæssige årsager. M-deltagere er deltagere nævnt i § 3. 


A-deltagere er deltagere, der spillede i A-rækken ved sidst afholdte DM og nye deltagere af samme styrke tillige med B-rækkens præmietagere. 


B-deltagere er deltagere, der spillede i B-rækken ved sidst afholdte DM og nye deltagere af samme styrke tillige med C-rækkens præmietagere.


C-deltagere er deltagere, der spillede i C-rækken ved sidst afholdte DM og nye deltagere af samme styrke.

5.7. Arrangerende forening har ret til at supplere med deltagere til et DM-stævne, hvis dette er en nødvendighed for at få antal puljer og antal deltagere til at gå op i en højere enhed.


Løser dette ikke problemet, findes manglende deltagere ved simpel lodtrækning mellem de tilmeldte reserver (se pkt. 11.2.).

§ 6.Bane
6.1. Mål og opbygning på dartbane:

Generelle bestemmelser for 4-mands hold

Der er foretaget ændringer i § 1 stk. 1.1

Der er foretaget ændringer i § 2 stk. 2.1

Der er foretaget ændringer i § 8 stk. 8.1

§ 1. Gyldighed
1.1. Nedennævnte bestemmelser er gældende for DM-stævner, der arrangeres af foreninger under Dansk Firmaidrætsforbund (DFIF).

§ 2. Deltagelse
2.1. DM-stævner afholdes for 4-mands hold efter følgende retningslinier:

a.
1 holdkamp. 

b.
2 doubler. 

c.
4 singler. 

2.2. Der spilles kun i en række.  Der kan stilles med blandede herre- og damehold. Disse blandede hold skal dog spille i en herrerække.

2.3. Der skal være tilmeldt mindst 3 hold, for at der kan afvikles DM- stævne i en række.

2.4. Stævneledelse udpeger tavledommere ud af deltagerne ved DM- stævnet.

2.5. Deltagerberettigede er firma- og familiehold samt foreningshold fra de foreninger, der tillader dette.

2.6. Aldersgrænsen for spillere på holdene er fra det år, hvori en spiller fylder 10 år.

2.7. Spillerrækkefølgen i holdkampen skal opgives ved tilmelding, og kan ikke senere ændres.

§ 3. Stævneafvikling
3.1. Holdkampen spilles som pulje-cup, og det tilstræbes, at der, så vidt det er muligt, er 3 hold i hver pulje. I holdkampen skal alle 16 sæt spilles.
3.2.


a.
Holdkampen spilles bedst af 16 singlesæt således, at hver spiller sættes på 4 sæt. 

b.
Bliver resultatet af den ordinære holdkamp 8-8 og det er en puljekamp, tildeles begge hold 1 point og sætscoren tælles sammen og påføres resultatskemaet. 

c.
Står 2 eller flere hold lige i puljen, afgøres placeringen af de indbyrdes kampe. 

d.
Er denne lige, afgøres placeringen af den samlede sætscore for holdene. 

e.
Er denne også lige, afgøres placeringen ved »tie-break«, d.v.s. hvert hold vælger en spiller, der så skal ud i et afgørende sæt, lige mange darts. Hvis flere spillere »lukker« med lige mange darts, fortsætter de med ny omkamp til der er fundet en vinder. 

3.3. Bliver resultatet af den ordinære holdkamp 8-8, og det er en cupkamp, afgøres kampen ved »tie-break«, d.v.s. hvert hold vælger en spiller, der så skal ud i et afgørende sæt, lige mange darts. Hvis flere spillere »lukker« med lige mange darts, fortsætter de med ny omkamp til der er fundet en vinder.

3.4. De 16 sæt i holdkampen spilles som følger:


Sæt nr.
Hold 1
Hold 2 

1
spiller nr. 1
spiller nr. 2 


2
spiller nr. 2
spiller nr. 1 


3
spiller nr. 3
spiller nr. 4 


4
spiller nr. 4
spiller nr. 3 


5
spiller nr. 2
spiller nr. 2 


6
spiller nr. 1
spiller nr. 4 


7
spiller nr. 4
spiller nr. 1 


8
spiller nr. 3
spiller nr. 3 


9
spiller nr. 4
spiller nr. 4 


10
spiller nr. 1
spiller nr. 1 


11
spiller nr. 2
spiller nr. 3 


12
spiller nr. 3
spiller nr. 2 


13
spiller nr. 1
spiller nr. 3 


14
spiller nr. 2
spiller nr. 4 


15
spiller nr. 3
spiller nr. 1 


16
spiller nr. 4
spiller nr. 2 

3.5. Double spilles som cup, og der spilles 501 bedst af 5 sæt til og med finalen.

3.6. Single spilles som pulje-cup, og der spilles 501 bedst af 3 sæt i puljerne og i cup’en spilles 501 bedst af 5 sæt til og med finalen.

3.7. Lodtrækning til kampene finder sted ved simpel lodtrækning.

3.8. På førstedagen afvikles holdkampen til og med finalen, og indledende doublekampe sættes i gang, hvis tiden tillader det.

3.9. På andendagen afvikles resterende doublekampe samt singlekampene til og med finalerne i begge kategorier.

3.10. Der gives point i hver enkelt disciplin efter World Dart Federations regler for World Cup som følger:



Placering
Single
Double
Hold


1
30
36
43



2
22
27
33



 3  -  4
16
20
25



5  -  8
11
14
18



9  -  16
7
9
12



17  -  32
4
5
6



33  -  64
2
2
2



65  -  128
1
1
1
3.11. Placeringsrækkefølgen findes ved at summere hvert enkelt holds opnåede point i de enkelte discipliner.

Generelle bestemmelser for Mix-4, Mix-3 og 2-mands hold M/K 

Der er foretaget ændringer i § 1 stk. 1.1

Der er foretaget ændringer i § 2 stk. 2.1

§ 1. Gyldighed
1.1. Nedennævnte bestemmelser er gældende for DM-stævner, der arrangeres af foreninger under Dansk Firmaidrætsforbund (DFIF).

§ 2. Deltagelse
2.1. DM-stævner afholdes for Mix-4, Mix-3 og 2-mands hold M/K efter følgende retningslinier:

a.
pulje/cup-system. 

b.
pulje-system. 

c.
cup-system. 

2.2. Der skal være tilmeldt mindst 3 hold, for at der kan afvikles DM- stævne.

2.3. Deltagerberettigede er firma- og familiehold samt foreningshold fra de foreninger, der tillader dette.

2.4. Aldersgrænsen for spillere på holdene er fra det år, hvori en spiller fylder 10 år.

§ 3. Stævneafvikling
3.1. Spillerækkefølgen i holdkampen skal opgives ved tilmelding og kan ikke senere ændres.

3.2. Stævneledelse udpeger tavledommere ud af deltagerne ved DM- stævnet.

3.3. Holdkampen spilles bedst af 8 kampe i Mix-4 hold, bedst af 6 kampe i Mix-3 hold og bedst af 6 kampe i 2-mands hold M/K. I holdkampen skal alle kampe spilles fuldt ud.
3.4.


a.   Bliver resultatet af den ordinære holdkamp 4-4 i Mix-4 hold hhv. 3-3 i Mix-3 hold og 3-3 i 2-mands hold M/K og det er en puljekamp, tildeles begge hold 1 point, og sætscoren tælles sammen og påføres resultatskemaet.

b.
Står 2 hold lige i puljen, afgøres placeringen af den indbyrdes kamp. 

c.
Er denne lige, afgøres placeringen af sætscoren i den indbyrdes kamp. 

d.
Er denne også lige, afgøres placeringen af den samlede sætscore for holdene.
e. Er denne også lige, afgøres placeringen ved ”tie-break”, d.v.s. hvert hold vælger en spiller, der så skal ud i et afgørende sæt, lige mange darts. Hvis begge spillere ”lukker” med lige mange darts, fortsætter de med et nyt sæt indtil der er fundet en vinder.

f.
Står 3 eller flere hold lige i puljen, afgøres placeringen af de indbyrdes kampe. 

g.
Er denne lige, afgøres placeringen af den samlede sætscore for holdene. 

h.
Er denne også lige, afgøres placeringen ved »tie-break«, d.v.s. hvert hold vælger en spiller, der så skal ud i et afgørende sæt, lige mange darts. Hvis flere spillere »lukker« med lige mange darts, fortsætter de med et nyt sæt indtil der er fundet en vinder.
3.5. I Mix-4 hold spilles holdkampens 8 kampe som følger:


Kamp nr.:   


1
1. DS 


2
1. HS 


3
2. DS 


4
2. HS 


5
DD 


6
HD 


7
1. MD 


8
2. MD 

3.6.
I Mix-3 hold spilles holdkampens 6 kampe som følger:


Kamp nr.:   

1 HD

2 DS

3 2. HS

4 2. MD

5 1. HS

6 1. MD

3.7.
I 2-mands hold M/K spilles holdkampens 6 kampe som følger:


Kamp nr.:   


1
1. single - 1. single 


2 
2. single - 2. single 


3
Double   - Double 


4
1. single - 2. single 


5
2. single - 1. single 


6
Double – Double

3.8. I double- og singlekampene spilles bedst af 3 sæt fra 501 i puljekampene og bedst af 3 sæt eller 5 sæt fra 501 i cupkampene..

3.9. Lodtrækning til puljerne finder sted ved simpel lodtrækning dog således, at hold fra samme klub altid mødes i første kamp.

3.10. På førstedagen afvikles puljekampene, og indledende cup-kampe sættes i gang, hvis tiden tillader. 
3.11. På andendagen afvikles resterende cup-kampe til og med finalen.

Spilleregler

§ 1.

1.1. Spillere skal medbringe deres egne darts med højest tilladte længde 30,5 cm og højest tilladte vægt 50 g.


Hver dart skal have en genkendelig spids samt stang og flights.

§ 2.

2.1. Spillerne har ret til at bede om kontrol af dartskivens højde over gulvet samt afstand fra kastelinien (the oche).

§ 3.

3.1. Enhver spiller, der overtræder spillereglerne, kan udsættes for diskvalifikation.

§ 4.

4.1. Alle darts skal kastes med og fra hånden.

§ 5.

5.1. Alle kast består af 3 darts, der kastes en ad gangen, med mindre et sæt eller en kamp afsluttes på mindre end 3 darts.

§ 6.

6.1.Enhver dart, der ikke sidder fast i dartskiven eller falder ud af dartskiven, kan ikke kastes om.

§ 7.

7.1. En dart er kastet, når den har forladt kastehånden og bevæget sig mere end 61 cm i kastets retning. En sådan dart kan ikke kastes om.

§ 8.

8.1. Ved alle dartstævner skal alle sæt spilles uden start på double og afsluttes på double, med mindre der i et givent stævne er foreskrevet andet.

§ 9.

9.1. »Bull« angiver 50. Hvis man mangler 50 for at afslutte en kamp eller sæt, så tæller »Bull« for double 25.

§ 10.

10.1. Bust-reglen gælder f.eks. hvis en spiller scorer mere, end der kræves, for at afslutte. Tæller scoren ikke, har spilleren således den score, kasteren havde tilbage, efter modstanderens sidste kast.

§ 11.

11.1. »Lukket« angives af tavledommeren , når en spiller har scoret den afsluttende double.

§ 12.

12.1. Enhver dart kastet ved en fejltagelse af en spiller efter at have scoret den afsluttende double, tæller ikke, da sættet eller kampen er forbi med den afsluttende double.

§ 13.

13.1. En dart kan kun score point, hvis spidsen af darten sidder i eller rører dartskivens overflade inden for den ydre double wire.

§ 14.

14.1. Scoren tæller fra den side wiren, hvor spidsen går ind og forbliver eller rører dartskiven.

§ 15.

15.1. Darts skal trækkes ud af skiven af kasteren, men først efter at tavledommeren har opråbt og markeret scoren.

§ 16.

16.1. En protest af en score, efter at darten eller dartene er trukket ud, tages ikke til følge.

§ 17.

17.1. Alle scorer og substrationer skal checkes af tavledommeren og spilleren efter hvert kast. Scoringen skal være noteret, inden næste spiller begynder sit kast.

§ 18.

18.1. Alle anmodninger om at checke de anførte scoringer og substrationer skal foretages inden spillerens eller holdets næste kast.

§ 19.

19.1. Det er ikke tilladt tavledommeren at sige, hvilken double, der mangler, for at afslutte (f.eks. der mangler 32 - ikke double 16).

§ 20.

20.1. Den resterende score skal vises på en tavle eller lignende klart og tydeligt foran spilleren og tavledommeren.

§ 21.

21.1. Den første spiller eller hold, der reducerer scoren til 0 (nul) med sidste dart i et doublefelt har vundet sættet eller kampen.

§ 22.

22.1. Hver kamp spilles bedst af 3 eller 5 sæt, dog i enkelte tilfælde samt i internationale kampe bedst af flere sæt (det afgøres af turneringsledelsen).

§ 23.

23.1. Kasterækkefølgen foretages ved møntopkast. Den, der starter, begynder i alle ulige sæt, 1-3-5-7 osv.

§ 24.

24.1. Hver spiller kaster 3 darts. Spillerens resultat (score) er den sammenlagte værdi af alle 3 darts.


Den samlede score trækkes fra på pointtavlen.

§ 25.

25.1. Før kampen udnævnes en tavledommer jf. afsnit 3 - Dommerfunktioner.

§ 26.

26.1. Tavledommeren skal oplyse en spiller (når denne forespørger om det), hvor meget spilleren mangler, men må ikke sige, hvordan resterende point kan opnås.

§ 27.

27.1. Et sæt/kamp er først vundet, når det nøjagtige antal resterende point nås, og kun hvis det sker med en double. Hvis en spiller opnår flere point, end spilleren mangler, noteres/tæller scoren ikke, og selvom spilleren endnu mangler at kaste en dart eller to, må vedkommende vente til det på ny bliver spillerens tur.

§ 28.

28.1. En kamp/sæt er slut, når det antal point, vedkommende mangler, er opnået med en double, også selvom spilleren kaster en dart i tillid til, at den første dart ikke var korrekt. Der kan i et sådan tilfælde ikke »bustes«. Kun darts, der berører skiven med spidsen, når spilleren selv fjerner dem, tæller.

28.2. Hvis spidsen sidder i andre darts, tælles 0 (nul) point. Darts, der springer tilbage fra skiven, tæller heller ikke og må ikke kastes om. Ej heller darts, som slås ud af skiven med andre darts, tæller.

28.3. Hvis tavledommeren giver forkert oplysning angående resterende point, og spilleren kaster en dart i tillid til det oplyste tal, tæller kastet, og fejlen står ved magt. Det samme er tilfældet, hvis man kaster i tillid til det, som står på tavlen, og det senere viser sig at være forkert.

28.4. Ovenfor nævnte gælder dog kun i slutspillet (0-170 resterende point). Hvorimod påviselige fejl i nedspillet skal rettes.

§ 29.

29.1. Intet af en dart må fjernes eller rettes på skiven, før sidste gældende dart er kastet.

29.2. Kastelinien må ikke betrædes, før darten er sluppet (overtrådt).

Kastet skal ikke tælles med, hvis det sker.

§ 30.

30.1. Under spillet må ingen spiller modtage råd og vejledning. Double-spil dog undtaget, men kun fra sin makker.

§ 31.

31.1. Ingen spiller må under kampen rette på skiven, men skal, hvis skiven hænger skævt, bede tavledommerne rette/kontrollere skiven.

§ 32.

32.1. Utilbørlig, støjende eller usportslig optræden kan medføre en henstilling eller diskvalifikation. Eventuelt kan det medføre bortvisning. Indberetning fra tavledommer eller skriftlig protest skal foreligge.
§ 33.

33.1. Enhver spiller, der findes skyldig i med fuldt overlæg at tabe en kamp/sæt, skal diskvalificeres fra enhver videre deltagelse i det pågældende stævne. Indberetning eller skriftlig protest skal foreligge.
§ 34
34.1. Ethvert hold, der findes skyldig i med fuldt overlæg, at tabe en kamp/sæt, skal diskvalificeres fra enhver videre deltagelse i det pågældende stævne. Indberetning eller skriftlig protest skal foreligge.

34.2. Såfremt et hold ikke gennemfører en programsat puljekamp, tabes denne kamp og alle holdets tidligere opnåede resultater annulleres. Holdet diskvalificeres og kan risikere karantæne.

34.3. Såfremt et hold ikke gennemfører en programsat cupkamp, tabes denne kamp. Holdet diskvalificeres og kan risikere karantæne.
Dommerfunktioner

Der er foretaget ændringer i § 2 stk. 2.1

§ 1. Tavledommer/tavlemarkør

1.1. Skal være neutral og må kun bevæge sig minimalt.

1.2. Skal være god til regning.

1.3. Skal være myndig og kende alle spilleregler.

1.4. Skal afgøre alle tvivlsspørgsmål (eventuelt ved hjælp fra stævne-/turneringsledelsen og overdommeren).

1.5. Skal kontrollere, at spilleren ikke overtræder.

1.6. Skal kontrollere, at spilleren holder inde med at kaste sine darts, hvis spilleren har »bustet«. Hvis dette ikke sker, skal tavleføreren give en henstilling til spilleren, og ved gentagelse eller under særlige forhold kan spilleren diskvalificeres.

1.7. Skal kontrollere, at ingen spiller optræder utilbørligt. Dette skal ligeledes takseres til henstilling, og kan under særlige forhold føre til diskvalifikation.

1.8. Skal kontrollere, at spilleren, der har kastet sine darts, henter dem, går bag kastelinien og stiller sig således, at han ikke er til gene for modstanderen.

1.9. Skal kontrollere, at skiven hænger korrekt. Er dette ikke tilfældet, skal han rette den nøjagtigt.

1.10. Skal kontrollere, at der er ro ved og omkring banen.

1.11. Skal kontrollere, at ingen andre end de til kampen hørende personer befinder sig på banen.

§ 2. Tildeling af overdommerstatus

2.1. Overdommere kan udpeges af DFIF’s Idrætsansvarlig i dart ved DM-stævner, blandt indehavere af DFIF’s deltagerbevis for dartkurserne I og II.

§ 3. Overdommerens opgaver, ansvar og beføjelser

3.1. Overdommeren skal stå til rådighed for stævneledelsen i tilfælde af tvistigheder, der ikke kan løses af stævneledelsen.

3.2. Overdommeren skal stå til rådighed for stævneledelsen, som rådgiver i spørgsmål om gældende regler.

3.3. Overdommeren skal overvåge, at gældende regler overholdes, herunder om spillepladsen og materiellet er i orden.

3.4. Overdommeren skal overvåge, at arrangørens forpligtigelser overfor DFIF overholdes ved DM-stævner.

3.5. Overdommerens afgørelse er endelig og bindende.

3.6. Overdommeren er DFIF’s garant for stævnets korrekte afvikling.

3.7. Overdommeren skal viderebringe stævneresultatet til DFIF’s Idrætsansvarlig i dart.

3.8. Overdommeren kan udpeges til finaleopråber.

3.9. Finaleopråbere skal være neutrale, god til regning, bevæge sig minimalt og skal i sin optræden og sine udtalelser være korrekte.

3.10. Se tillige punkterne 4.1. til 4.8.

§ 4. Kamp

4.1. Der tillades ikke andre personer at være på kampbanerne end overdommer, tavledommer og de pågældende spillere.

4.2. Kun overdommer og tavledommer tillades at stå foran spillerne, der kaster sine darts. Sådanne officials må kun bevæge sig minimalt.

4.3. En spillers modstandere skal stå mindst 61 cm bag spilleren ved kastestedet.

4.4. I »scene kampe« skal spillere eller hold spille under opsyn og ledelse af »scene officials«. På scenen skal personer befinde sig således, at spillere, officials og i visse stævner TV, frit kan beskue selve spillet.

4.5. Under spillet skal alle spillere være stille, og kun spilleren ved kastestedet må tale til dommerne.

4.6. En spiller ved kastestedet tillades at spørge dommerne om, hvor meget der er scoret, eller hvad der mangler på ethvert tidspunkt under kastet.

4.7. I holdturneringer, hvor hver spiller kaster efter rotation, bestemmes kasterækkefølgen inden første kast i kampen eller sættet.

4.8. Enhver protest skal indgives til dommerne eller holdkaptajnen på det tidspunkt, hvor den hævdede overtrædelse af spillereglerne finder sted, og afgørelse skal træffes på stedet. En senere indgivet protest vil ikke blive taget til følge.

§ 5. Utilbørlig optræden

5.1. Kaste en dart efter man har »bustet«.

5.2. Forsøge på ikke at udføre sit bedste.

5.3. Ikke at udøve dartsporten under hensyntagen til de gældende love og bestemmelser.

5.4. Usportslig optræden.

5.5. Støjende og/eller provokerende adfærd.

5.6. Ikke fuldføre en kamp, en holdkamp eller en del af en holdkamp.

5.7. Tabe en kamp, en holdkamp eller en del af en holdkamp med vilje.

§ 6. Henstilling/bortvisning

6.1. Tavleføreren kan ved utilbørlig optræden give en eller flere henstillinger, eller i grove eller gentagelsestilfælde diskvalifikation.

6.2. Henstillinger til samt diskvalifikation af en spiller skal straks efter kampen meddeles stævne-/turneringsledelsen.

§ 7. Bortvisning

7.1. Stævne-/turneringsledelsen kan bortvise enhver spiller og leder m.m., der findes skyldig i brud på ovennævnte regler, eller som opfordrer til brud derpå.

§ 8. Indberetningspligt

8.1. Såfremt der har været væsentlige ting at bemærke under stævnet, er overdommeren pligtig til at foretage indberetning om det passerede til DFIF’s Idrætsansvarlig i dart.

Fælles retningslinier for DM-stævner

Fortolkning af DM deltagelse

Vedrørende afsnit 4.7 stk. 8 i Fællesbestemmelserne som omhandler 
"Deltagerberettigelse til DM-stævner" har udvalget besluttet at nedenstående præcisering er gældende.

Deltagere fra 2 eller flere forskellige firmaklubber er KUN deltagerberettiget på samme hold, når de kommer fra samme firmaidrætsforening.

Afsnit 4.7 stk. 8 i Fællesbestemmelserne
8.1. Deltagerberettiget til DM i firmaidræt er alle medlemmer af en firmaidrætsforening. 

a. Deltagere kan kun repræsentere én firmaidrætsforening og én firmaidrætsklub ved det enkelte DM-stævne.

b. Par/hold kan sammensættes fra flere firmaidrætsklubber under samme firmaidrætsforening.

c. Det er tilladt at deltage i flere DM-stævner i samme weekend.

d. DM i individuel og DM i hold inden for samme idrætsgren, betragtes som to separate DM-stævner – også når disse afvikles i samme weekend.

e. Den enkelte deltager kan kun tilmeldes samme række/kategori/klasse én gang ved det enkelte DM-stævne.

Deltagerkrav/afholdelseskriterier

1. For at en række kan få DM-status, skal der minimumvære 3 hold eller 5 individuelle deltagere i hver kategori/række/klasse/snit. 

2. Kan en kategori ikke afvikles ifølge proportionerne for DM, tilbydes deltagerne at konkurrere i en anden kategori, dog altid højere kategori end den tilmeldte. 

Arrangør/organisering

1. Det bør tilstræbes at afvikle flere DM-stævner sammen, under hensyntagen til lokale faciliteter og idrætternes kulturer. 

2. Foreningen kan være arrangør af flere DM-stævner sammen.

3. Kredsen og DFIF kan være arrangør af flere DM-stævner sammen. 

Økonomi

1. Grundtilskuddet til arrangør af DM-stævnet udgør samme beløb pr. DM-stævne, uanset antal stævner. (se vedr. flere stævner sammen) 

2. 10 % deltagertilskud beregnes af det til enhver tid laveste deltagergebyr på tværs af idrætsgrene i det pågældende år. 

3. Alle foreninger skal have mulighed for at søge DM-værtsskab. Høje halleje-priser må ikke være diskvalificerende, så længe de modsvarer markedsprisen. 

4. Grundtilskud differentieres med baggrund i antal afviklingsdage:
1 dag: kr. 7.500. 2 dage: kr. 10.000. 3 dage. kr.12.500. 

5. Forbundet udbetaler et grundbeløb og et deltagertilskud til arrangerende forening. Endvidere dækker forbundet følgende udgifter: 
a) leje af idrætsanlæg.
b) leje/transport/køb af idrætsmateriel. 
c) dommere/bedømmere.
d) samaritter.
e) præmier. 

Drop-in aktiviteter

1. Der skal være mulighed for at tilbyde drop-in aktiviteter under DM-stævnerne.
Målgrupper kan være følgende:
a) deltagerne
b) lokalbefolkningen
c) familien.

Deltagergebyr

1. Deltagerne betaler for alle de kategorier, de stiller op i. 

2. Deltagergebyret differentieres mellem de enkelte DM-idrætter med baggrund i udgifterne. 

3. Deltagergebyret kan variere fra år til år i den enkelte DM-idræt. 

Karantæner

1. Karantæner uploades på ForeningsNet. 

Præmieregulativ DM rækker:
DM – stævner, Hold
3-5 hold:
1 præmie 
6-12 hold:
2 præmier 
13+ hold:
3 præmier 


DM – stævner, Individuelle 

Mindst 5 - 15 deltagere:
1 præmie og én 2. præmie 
16+ deltagere:
1 præmie, 2. præmie og 3. præmie. 
Hvor der ikke spilles om 3. plads, udleveres der 2 sæt 3. præmier. 

Præmierne er i fremtiden et kvalitetshåndklæde samt én medalje pr. deltager.

Det er besluttet at ikke-udleverede præmier til DM-stævner lægges i stævnekassen og sendes retur til forbundskontoret. Forbundskontoret sender umiddelbart efter præmierne ud til præmiemodtagers forening.
Fortolkning af DM regulativ

Efter opdeling i rækker og niveauer følges præmieregulativet.

Eksempel 1
Med udgangspunkt i 20 hold, inddeles holdene efter de indledende kampe i et A- og et B-slutspil eksempelvis med henholdsvis 8 og 12 deltagere – uanset om man efterfølgende spiller pulje eller cup.

Dette medfører nu, at der er præmier til nr. 1 og 2 i hver række. Altså efter indledende puljekampe følger man præmieregulativet.

 

Eksempel 2
Ved 24 individuelle deltagere inddeles de indledningsvis i 8 puljer med 3 deltagere. Efterfølgende går man videre til cup-turnering således at:

nr. 1 i puljerne går i A-rækken,

nr. 2 i puljerne går i B-rækken og

nr. 3 i puljerne går i C-rækken.

Fællesbestemmelser for DM-stævner

1. Placering

1.1. DM-stævner kan planlægges således, at den enkelte idrætsgren afholdes i flere byer. Beslutning herom træffes af Idræt & Motion i samråd med de respektive idrætsansvarlige.

2. Afholdelse
2.1. DM-stævner afholdes hen over året, hvor det er mest hensigtsmæssigt for den enkelte idrætsgren, og opdeles i vinter- og sommerstævner.
3. Afholdelsesregler
3.1. DM-stævner afholdes efter de på Idrætsmødet godkendte generelle bestemmelser samt turnerings- og spilleregler. Ved indstilling fra den idrætsansvarlige kan Idræt & Motion dispensere.

3.2. Forbundsstyrelsen kan i forbindelse med afholdelse af firmaidrætsfestivaler dispensere for fællesbestemmelserne, såfremt dette skønnes hensigtsmæssigt.

4. Stævnejury
4.1. Til varetagelse af den sportslige afholdelse af DM-stævner og med ansvar overfor Idræt & Motion nedsættes et stævne- og juryudvalg.

5. Fortolkning og protester

5.1 Fortolkning af generelle bestemmelser samt turnerings- og spilleregler, m.v. samt behandling af protester foretages af stævnejuryen.

5.2. En protest skal skriftligt forelægges stævnejuryen senest 15 minutter efter kampens afslutning og være bilagt et af Idræt & Motion fastlagt depositum. Beløbet tilbagebetales såfremt protesten tages til følge.

5.3. Stævnejuryens afgørelser kan kun ankes til Idræt & Motion

5.4. Afgørelser i disse organer kan ankes til Appeludvalget.

6. Deltagerbeviser og Præmieregulativ

6.1. Samtlige deltagere modtager et deltagerbevis.

6.2. Idræt & Motion fastlægger præmieregulativet.

7. Indbydelser

7.1. Indbydelser til DM-stævner udarbejdes i henhold til DM-manualen af den arrangerende forening i samarbejde med forbundskontoret og i samråd med den idrætsansvarlige. Indbydelsen udsendes gennem forbundskontoret.

8. Deltagerberettigelse

8.1. Deltagerberettiget til DM i firmaidræt er alle medlemmer af en firmaidrætsforening. 

f. Deltagere kan kun repræsentere én firmaidrætsforening og én firmaidrætsklub ved det enkelte DM-stævne.

g. Par/hold kan sammensættes fra flere firmaidrætsklubber under samme firmaidrætsforening.

h. Det er tilladt at deltage i flere DM-stævner i samme weekend.

i. DM i individuel og DM i hold inden for samme idrætsgren, betragtes som to separate DM-stævner – også når disse afvikles i samme weekend.

j. Den enkelte deltager kan kun tilmeldes samme række/kategori/klasse én gang ved det enkelte DM-stævne.

8.2. Landsforeninger deltager i DM-stævner på lige fod med de lokale foreninger.

8.3. De tre Københavnske unioner (KFIU, FKBU og LTFU) betragtes som 3 kredse for så vidt angår

tilmelding og deltagelse i DM-stævner.

9. Deltagerafgrænsning

9.1. Deltagerafgrænsning i de enkelte idrætsgrene fastsættes af Idræt & Motion og den arrangerende forening i samråd med de respektive idrætsansvarlige.

10. Aldersafgrænsning og styrkeniveau

10.1. De aldersmæssige afgrænsninger er angivet i de enkelte idrætsgrenes generelle bestemmelser eller turnerings- og spilleregler.

10.2. Deltagerens styrkeniveau er angivet i de enkelte idrætsgrenes generelle bestemmelser eller turnerings- og spilleregler.
11. Tilmelding

11.1. Foreningen er ansvarlig for, at de anførte deltagere opfylder betingelserne for deltagelse. Foreningerne orienteres forud for hvert stævne, hvor på DFIF’s hjemmeside de kan se de deltagere, som er tilmeldte fra egen forening. Foreninger skal aktivt godkende tilmeldingerne ellers kan deltagerne ikke deltage.

11.2. Tilmelding til DM-stævner skal ske elektronisk på DFIF’s hjemmeside

11.3. Tidsfrister for tilmelding fastsættes og oplyses af Idræt & Motion forud for henholdsvis vinter- og sommerstævner.

12. Afregning

12.1. Al betaling for deltagelse, ophold, fortæring etc. foregår til forbundskontoret.

13. Program

13.1. Programmer for de enkelte DM-stævner skal være tilmeldte kontaktpersoner og den arrangerende forening i hænde samt offentliggjort på DFIF’s hjemmeside senest 10 dage før DM-stævnets start.

Programmet er kun vejledende indtil kampstart. Ret til ændringer forbeholdes med det formål, at sikre en bedre sportslig afvikling. Ændringer besluttes og effektueres af stævnejuryen. 

14. Deltagerliste

14.1. Ved DM-stævner skal der for hold afleveres et holdkort til stævneudvalget før det pågældende holds første kamp/start.

14.2. Såfremt holdkortet ikke foreligger, kan stævnejuryen udelukke holdet fra deltagelse.

15. Resultatlister

15.1. Resultatlister offentliggøres på DFIFs hjemmeside senest 1 uge efter at stævnet er afviklet.

16. Uberettiget deltagelse

16.1. Ved uberettiget deltagelse kan stævnejuryen:

a. Under stævnet diskvalificere pågældende deltager(e).

b. Efter stævnet fratage udleverede præmier og idømme karantæner.

17. Ulovligheder/karantæner

17.1. Stævnejuryen indberetter nedennævnte forhold på den af Idræt & Motion

udarbejdede blanket:

a. Ulovlig deltagelse.

b. For sent afbud.

c. Udeblivelse uden afbud.

d. Usportslig optræden, usømmelig adfærd og lignende.

17.2. Idræt & Motion idømmer ved DM-stævner karantæner og orienterer gennem forbundskontoret berørte parter og respektive foreninger.

17.3 Karantæner er kun gældende for den specifikke idrætsgren (personlig karantæne, fx karantæne i indefodbold omfatter kun deltagelse i DM i indefodbold), såfremt der ikke er skærpede omstændigheder, der taler for en generel udelukkelse.

17.4. Begrundet anmodning om annullering af en karantænedom skal være attesteret af foreningens formand og være Idræt & Motion i hænde senest 14 dage efter modtagelsen af karantæneskrivelsen.

18. Karantæneregler

18.1. Udeblivelse fra kamp og afbud, der modtages senere end det i programmet anførte kamptidspunkt, medfører karantæne efter de af Idræt & Motion vedtagne regler.

18.2. Afbud, der meddeles senere end de nedenfor nævnte tidspunkter, medfører karantæne efter de af Idræt & Motion vedtagne regler.

a. Når man direkte møder en modstander, skal afbud meddeles senest 72 timer før stævnestart.

b. Når man ikke direkte møder en modstander, skal afbud meddeles inden programsatte

start.

19. Økonomi

19.1. Forbundet udbetaler et grundbeløb og et deltagertilskud til den arrangerende forening af et DM-stævne. Dette er betinget af, at regnskab med tilhørende

bilag er indsendt til forbundskontoret senest 30 dage efter afholdt DM-stævne.

19.2. Deltagergebyrer tilfalder forbundet.

20. PR-stævner

20.1. PR-stævner afholdes uafhængig af nærværende fællesbestemmelser. Økonomien

kører i forbundets regi efter de af Idræt & Motion udarbejdede bestemmelser.

Vedtaget på repræsentantskabsmødet den 18. november 2007







